Rent Accounting for Horror : Post-Genocide Debates in Rwanda - Eltringham, Nigel - #0745320007 - #9780745320007
AUTHOR: Eltringham, Nigel 2018 Hooded Raglan Sleeve Colorful Zipper Design Drawstring Hoodie BLACK XL In Hoodies Online Store. Best Drawstring Sports Pants For Sale | DressLily.com
Home / Men / Hoodies 203427905
Drawstring Sports Pants Online Colorful Jogger Online Drawstring Joggers Online Drawstring Pants Online Drawstring Jogger Online Drawstring Shorts Online Sleeve Knitting Sweater Online Black Sleeve Shirt Online Long Sleeve Khaki Shirt Online Linen Drawstring Pants Online Hooded Quilted Jacket Online Slimming Long Sleeve T Shirt Online Floral Hoodie Black Online Faux Leather Hoodie Online Hooded Windbreaker Online Long Sleeve Plaid Shirt Online More+ Reën en bestuurders | Dion se gedagtes
Uitbuiting van vakansiegangers »
Reën en bestuurders
November 17, 2010 deur Dion
Ons knellende droogte was so maand of twee gelede goed geduik deur gereëlde welkome reëns. Die nat lafenis het homself ook goed van sy taak gekwyt om die vroeë somerhitte te vertraag, natuurlik met die gepaardgaande humiditeit kenmerkend van ons kusdorpies. Die velde en lower is immergroen, die grond is donker en deurweek en die rommel is opsluit van die stowwerige teerpaaie afgewas. Als lyk sommer skoon en hernu. Ek kan ongelukkig nie dieselfde komplimente aan motorbestuurders uitgee nie.
Sodra daar so paar millimeters nattigheid op ons paaie val, wil dit voorkom of mense hulle vensters oopdraai, hulle skedels oopskarnier en hulle breine/gesonde verstand eenvoudig uitgooi na buite! Die tor (die een in die venstertjie op almal se voorkop) se vonkproppe begin sporadies vuur, die vergasser kry nie genoeg lug en brandstof deur nie en daar is ewe skielik ‘n moerabiese moersleutel tussen die ratte ingegooi; alle beweging vorentoe kom tot stilstand, en tesame daarmee die verkeer op ons paaie.
Skielik moet almal kruip instede van normal ry en almal flits hulle ligte vir jou dat jy joune ook moet aanskakel, ten spyte van die feit dat sigbaarheid steeds 87km is soos enige ander dag. Dan kry jy hierdie moernekke in hul BMW’s en Audi’s, asook die nat-agter-die-oor yuppies wat in nat weer besluit om ekstra moedswillig te wees, ekstra hard te probeer om die kleinste gapings te probeer vat en ekstra hard hulle weinige opvoeding, klas en intelligensie aan die buitewêreld ontbloot. Ag, en as jy ‘n Duitse motor bestuur (om welke rede ookal), gaan kyk tog so bietjie waar die “indicators” se hefboom is en leer om dit te gebruik. Vra as jy vashaak. Kyk sommer waar die “dim switch” van die ligte ook is. Die gepeupel is natuurlik verskriklik beïndruk met die skerpheid van jou halogeen-liggies, maar as jy hulle verblind ry hulle dalk in jou vas en skraap daardie glans-poleerwerk wat vyf slaaf-maaltye sou kon koop.
Onthou ook tog; stopstrate en verkeersligte geld nog steeds, net soos wanneer dit nie reën nie. Hierdie reël geld veral vir die bevoorregtes met die groot 4×4 sypaadjie-klimmers met die nagemaakte modder plakkers op. Weereens, almal is bonatuurlik beïndruk met jou karretjie se nekbreek-versnelling en grootte, maar daardie ou Fordjie, Mazdatjie of dalk Volla wat jy voor ingeswaai het net voor die stopstraat het dalk nie ABS, bande so wyd soos ‘n kremetartboom se tak, ‘n aanboord-rekenaar wat meeste van die bestuurwerk doen omdat jy nie kan nie, ‘n stopnet of ‘n valskerm nie. Verstaan nie? Toemaar, ons weet. Sy brieke is dalk nie so goed nie en hy mag dalk nie betyds kan stop om jou windgat te vermy nie. Die armgat-bestuurder het dalk ook sy vrou en kinders by hom; iets wat jou dik bankbalans en arroganse nie kan vervang nie, al voel jy hoe min. As jy iemand se lewe in jou hande wil neem, loop soek ‘n boom. ‘n Trein werk beter.
Ai, en as jy van ‘n ander plek af is en nie die vaagste benul het waar jy is nie, stop by ‘n vulstasie en kry ‘n padkaart. Stadig kruip sodat jy als kan bekyk of dalk nie jou afdraai mis nie, en so honderde mense agter jou ophou en frustreer is so uit soos ‘n lobotomie met ‘n stomp knipmes.
Nou maar goed, nê? Ry nou mooi, julle outjies met die Duitse motortjies veral. Almal het dieselfde reg op ons paaie, al dink jy dat jy mooier, sterker, slimmer of ryker as al die ander padgebruikers is. Sien julle met die volgende reënbui!
Posted in Daaglikse doen en late | 12 Kommentaar
op November 17, 2010 at 7:13 nm | Antwoord Xena Phoenix
Dit is die Jackpotvraag!! Die een wat dit kan oplos, sal seker ‘n Nobelprys kan wen.
In terme van ligte aanskakel. Dit is nie soseer vir die bestuurder om beter te kan sien nie, maar om jou motor meer sigbaar aan ander te maak.
op November 17, 2010 at 7:59 nm | Antwoord Ek is Anna
op November 19, 2010 at 12:42 nm | Antwoord Dion
op November 18, 2010 at 8:43 vm | Antwoord toortsie
iemand is bemoerd vandag…
Nie net vandag nie…
op November 18, 2010 at 8:46 vm | Antwoord toortsie
Dion, als wat jy sê is waar. Maar ek vra mooi dat julle in die groot dorpe en stede maar ‘n bietjie geduld met ons plaasjapies sal he wat nie altyd aan die baie verkeer gewoond is nie en dan maar soms huiwer met ‘n afdraai, ens.
Ligte domp het, lyk my, heeltemal van die padverkeersreels verdwyn.
En verbygaan waar dit veilig is.
en die ongeduldige ou wat van agter af verbystorm, terwyl ALMAL van ons geduldig gewag het op ons beurt, almal ook maar haastig is om by ons eindbestemming te kom, maak my LAM LAM LAM
op November 19, 2010 at 12:50 nm | Antwoord Dion
Nee wat, Toorts, ek het geen probleem met die plaasjapies nie, hulle is ten minste nog bedagsaam en trek af as hulle onseker is. Dis hierdie “ander nasie” wat my die herrie in laat. Jy’s ook reg op die spyker met die verbygaan – jy moet dit eendag as jy geweldig waaghalsig voel deur die Transkei probeer aandurf. Jy kom ‘n paar jaar verouderd aan die ander kant uit. Ouens wat by ‘n lang tou indruk kan ek ook nie verdra nie, en dis gewoonlik hierdie arrogante wetters met die “fancy” karre wat dink almal is benede hulle. ‘n Paar van hulle het al in aankomende verkeer met my beland, want ek is eenvoudig nie bereid om my eie lewe in gevaar te stel vir hulle idiotiese selfgesentreerdheid.
op November 18, 2010 at 8:47 vm | Antwoord toortsie
en ek verstaan glad nie stellenbosch se klein sirkeltjies nie. kan iemand dalk vir my verduidelik hoe dit werk??
op November 19, 2010 at 12:52 nm | Antwoord Dion
Sirkels kan ek nog hanteer, selfs hierdie nuwe klein goedjies soos jy sê, maar daar is min dinge ook wat my so afpiepie soos ‘n “speedbump”. Ek hoop die ou wat hulle uitgedink het se hele nageslag klim boom.
op November 18, 2010 at 12:23 nm | Antwoord Sonlig
Jô! Is dit nou die Difficult Dutchman wat hier praat?
op November 19, 2010 at 12:57 nm | Antwoord Dion
Ja, jong! Meer die Gatvol Dutchman. Ek is moeg vir die minagting op die pad omdat ek ‘n “classic” ry. Ek het daagliks ten minste vyf noue ontkomings met roekelose idiote in “fancy” karre. Mens sal maar altyd sulke “mense” kry…
op Augustus 7, 2014 at 8:22 vm | Antwoord Okkie C Jansen van Vuuren
So ry ek jare terug met die ‘maatskappy’ se 1 ton Stout en hierdie knaap met die Blik Met Wiele hou so 2 duim van die agterkant af en is vreeslik ongeduldig omdat ek net net 40 myl per uur haal.Stadiger ry help nie wat hy kan nie verby nie. By die volgende robot wat oranje slaan skop ek ingedagte die handrem (pedaal tipe) vas en daar bewys ek dat 1956 se 18 duim wieldromme Beter werk as sy ABS. dit het so 20 minute geneem om die bakkie se 9mm blackiron hak uit sy rooster, verkoeler en top te kry mmar gelukkig het die Stout net so bietjie rubber op die pad verloor. en die haak se veiligheidspen moes afesaag en vervang word. Hy het sy bes met die maatskappy se senior advokaat probeer maar moes op die ou end die bakkie se skade betaal.
Weet jy hoeveel keer was ek al spyt in vandag se verkeer en die uitlaatpyp parkeerders dat ek nie meer die Stout ry nie